
	ΕΛΛΗΝΙΚΗ ΔΗΜΟΚΡΑΤΙΑ
	Αθήνα, 04 .12.2012

	ΥΠΟΥΡΓΕΙΟ ΕΡΓΑΣΙΑΣ 
	

	ΚΟΙΝΩΝΙΚΗΣ ΑΣΦΑΛΙΣΗΣ
& ΠΡΟΝΟΙΑΣ
	

	ΓΕΝΙΚΗ ΓΡΑΜΜΑΤΕΙΑ 
	Aρ. πρ.: Φ.10035/15567/526

	ΚΟΙΝΩΝΙΚΩΝ ΑΣΦΑΛΙΣΕΩΝ  
	

	Γενική Δ/νση Κοιν. Ασφάλισης                     
	

	Δ/νση Κύριας Ασφάλισης Αυτοαπασχολουμένων                       
	

	Τμήμα Ελεύθερων Επαγγελματιών                                      
	

	Πληροφ: 
	Σ. Παπαϊωάννου 
	ΠΡΟΣ:   1.  
	Ο.Α.Ε.Ε.

	Διεύθυνση:
	Σταδίου 29 
	
	Δ/νση Ασφάλισης

	Ταχ. Κωδ.:
	101 10 Αθήνα                               
	
	Σατωβριάνδου 18

	Τηλέφωνο:   
	210 - 3368101
	
	104 32 Αθήνα

	Fax:  
	210 - 3368110
	2.
	Υπουργείο Ανάπτυξης, 

	e-mail:
	tmelepag@0013.syzefxis.gov.gr
	
	Ανταγωνιστικότητας, 

	
	
	
	Υποδομών, Μεταφορών 

	
	
	
	& Δικτύων

	
	
	
	Δ/νση Οδικής Κυκλοφορίας

	
	
	
	Τμήμα Β’ Κανόνων Κυκλοφορίας & Αδειών Οδήγησης

Αναστάσεως 2 & Τσιγάντε

101 91 Παπάγου

Υπόψη κου Παρασκευόπουλου

	
	
	ΚΟΙΝ.:
	ΙΚΑ-ΕΤΑΜ

Δ/νση Ασφάλισης & Εσόδων Αγ. Κων/νου 8
102 41 Αθήνα


	ΘΕΜΑ:

ΘΕΜΑ:
	Ασφάλιση των εκπαιδευτών υποψηφίων οδηγών.

	ΣΧΕΤ.:
	α) Το α.π. ΔΙΑΣΦ/Φ3/53/40763/28.04.2010 έγγραφό σας

β) Το α.π. Β3οικ30747/4578/05.07.2012 έγγραφο του Υπ. Ανάπτυξης, Ανταγωνιστικότητας, Υποδομών, Μεταφορών & Δικτύων
γ) Η υπ. αριθμ. 45/27.07.2012 Εγκύκλιό σας.



Ύστερα από το παραπάνω β) σχετικό έγγραφο του Υπουργείου Ανάπτυξης Ανταγωνιστικότητας, Υποδομών, Μεταφορών & Δικτύων το οποίο κοινοποιείται στην Υπηρεσία μας και την υπ. αριθμ. 45/27.07.2012 Εγκύκλιό σας, αναφορικά με το θέμα της ασφάλισης των εκπαιδευτών υποψηφίων οδηγών, έχουμε να σημειώσουμε τα εξής:

Σύμφωνα με την περ. ζ) του άρθρου 1 του π.δ. 258/2005 «Καταστατικό του Ο.Α.Ε.Ε.», στην ασφάλιση του Οργανισμού υπάγονται, μεταξύ άλλων, και οι κατέχοντες άδεια εκπαιδευτή οδηγών αυτοκινήτου, εφόσον α) ασκούν αυτοπρόσωπα το επάγγελμα αυτό με ιδιόκτητο εκπαιδευτικό αυτοκίνητο ή β) εφόσον διατηρούν σχολή οδηγών αυτοκινήτου η δε λειτουργία αυτής αποδεικνύεται με βεβαίωση της οικείας ΔΟΥ ή γ) συμμετέχουν σε εταιρεία με αυτό το αντικείμενο.

Επίσης, από το συνδυασμό των διατάξεων του π.δ. 208/2002 «Εκπαιδευτές Υποψηφίων Οδηγών, Σχολές Οδηγών, Κέντρα Θεωρητικής Εκπαίδευσης Υποψηφίων Οδηγών και ρυθμίσεις συναφών θεμάτων» (ΦΕΚ 194 Α΄), όπως τροποποιήθηκε με το π.δ. 337/2003 και ισχύει, καθώς και των διατάξεων του ν. 3919/2011 «Αρχή της επαγγελματικής ελευθερίας, κατάργηση αδικαιολόγητων περιορισμών στην πρόσβαση και άσκηση επαγγελμάτων» (ΦΕΚ 32 Α’), προκύπτουν τα παρακάτω:

α) Οι άδειες κυκλοφορίας εκπαιδευτικών οχημάτων χορηγούνται για την εξυπηρέτηση αποκλειστικά και μόνο των αναγκών της μελλοντικά να λειτουργήσει Σχολής Οδηγών ή ΚΕ.Θ.Ε.Υ.Ο.. Τα εκπαιδευτικά οχήματα, δηλαδή, ανήκουν σε Σχολές Οδηγών ή ΚΕ.Θ.Ε.Υ.Ο., είτε αυτές είναι ιδιοκτησίας φυσικού προσώπου είτε νομικού προσώπου εταιρικής μορφής.

β) Το εκπαιδευτικό όχημα δεν μπορεί σε καμία περίπτωση να ανήκει στον εκπαιδευτή  υποψηφίων οδηγών που δεν έχει Σχολή Οδηγών ή ΚΕ.Θ.Ε.Υ.Ο. ή δεν συμμετέχει σε Σχολή Οδηγών ή ΚΕ.Θ.Ε.Υ.Ο. εταιρικής μορφής.

Κατά συνέπεια, εκπαιδευτής υποψηφίων οδηγών που ασκεί το επάγγελμα αυτοπρόσωπα με ιδιόκτητο εκπαιδευτικό όχημα θα πρέπει να είναι συγχρόνως και υποχρεωτικά κάτοχος/ιδιοκτήτης ή μέτοχος Σχολής Οδηγών ή ΚΕ.Θ.Ε.Υ.Ο..

γ) Ο ιδιοκτήτης ή μέτοχος Σχολής Οδηγών ή ΚΕ.Θ.Ε.Υ.Ο. δεν υποχρεούται πλέον να είναι και κάτοχος άδειας άσκησης επαγγέλματος εκπαιδευτή υποψηφίων οδηγών.

Με βάση όλα τα παραπάνω και επειδή η α) προϋπόθεση που θέτει η περ. ζ) του άρθρου 1 του Καταστατικού του Ο.Α.Ε.Ε. για την ασφάλιση των εκπαιδευτών υποψηφίων οδηγών, δηλαδή της αυτοπρόσωπης άσκησης του επαγγέλματος με ιδιόκτητο εκπαιδευτικό αυτοκίνητο, είναι άνευ αντικειμένου, δεδομένου ότι ο εκπαιδευτής δεν είναι δυνατόν πλέον να ασκεί το επάγγελμα αυτοπρόσωπα και με ιδιόκτητο αυτοκίνητο, χωρίς να είναι ιδιοκτήτης ή μέτοχος εταιρίας Σχολής Οδηγών ή ΚΕ.Θ.Ε.Υ.Ο., θεωρούμε απαραίτητο να προσαρμόσετε τις οδηγίες σας για την ασφάλιση των εκπαιδευτών οδηγών, με το νέο νομοθετικό πλαίσιο που τους αφορά.

Έτσι, συμπερασματικά είναι σαφές ότι στην ασφάλιση του Ο.Α.Ε.Ε. υπάγονται, πέραν των ιδιοκτητών ή μετόχων εταιριών Σχολών Οδηγών ή ΚΕ.Θ.Ε.Υ.Ο. και οι εκπαιδευτές υποψηφίων οδηγών που απασχολούνται σε αυτές, ως ελεύθεροι επαγγελματίες χωρίς να έχουν στην ιδιοκτησία τους εκπαιδευτικό αυτοκίνητο, έχοντας κάνει έναρξη επαγγέλματος στις αρμόδιες Δ.Ο.Υ.. Εξαίρεση βέβαια από τον κανόνα αυτό, αποτελούν, σε κάθε περίπτωση, οι απασχολούμενοι ως μισθωτοί στις Σχολές Οδηγών με σχέση εξαρτημένης εργασίας, οι οποίοι ασφαλίζονται στο Ι.Κ.Α.-Ε.Τ.Α.Μ..

